  Наталья Тетерина 2-тӥ гудырикошконэ Грак ёросысь Сюлоныр гуртэ выль емышлы сӥзем «Емыш-fest» удмурт празднике Ижкарысь, Дэбес ёросысь но Татарстанысь куноосты витё. Радъясьёс чакламъя, шулдыръяськонэ пыриськисьёслэн огъя лыдзы 600-лэсь ятыр луоз. Со сярысь ивортодэтъя «Удмуртия» агентстволы Грак ёросысь лулчеберетъя «Лидер» юртысь ӧнерчи Надежда Лебедева вераз. Солэн кылъёсызъя, «Емыш-fest» праздник котькуд ар ёросъёсысь пӧртэм гуртъёсын ортче. Котьку сямен ик, шулдыръяськонын емышъёсын но бакча сиёнъёсын адӟытон радъяськоз, ёросысь фольклоръя коллективъёс концерт возьматозы, нош куноосты выль ӝукен сюдозы. Озьы ик сямлы пӧрмемын ни арганчиослэн фестивальзы. Таяз арын ужрадэ Гракысь сяна, Дэбес ёросысь крезьгурчи но пыриськоз, шуэ Надежда Лебедева. Ӧнерчи верамъя, туэ праздникын егит семьяос пӧлын вожвылъяськон ортчоз. Нош спортэз яратӥсьёс пӧрмытскыса «Чиполинобол» шудонын ӵошатскыны быгатозы. Костюмированной «Чиполинобол» луоз. Футбол пормагес, но соослэн котькуд командалэн аслаз костюмез луоз. Маскара со луоз Надежда Лебедева, Грак ёросысь лулчеберетъя «Лидер» юртысь ӧнерчиСо пусъе, Сюлоныр гуртын улӥсьёс Быдӟым Атыкай ожын быремъёслы синпелетсэс гажало но туж умой утялто. «Виль» дыръя но гуртоослэн ожгарчиосты буре ваемзы потӥз, соин ик та нуналэ ужрадэ пыриськисьёс синпелет доры сяська понозы.  Тодэ вайытом, 2-тӥ гудырикошконэ Ижкарын выль емышлы сӥзем «Виль» удмурт йӧскалык праздникез пусъёзы. Нош Киров улосвылысь удмуртъёс «Выль ӝук» ужрадын 4-тӥ гудырикошконэ шулдыръяськозы. Тегъёс: Лулчеберет Удмуртия Грак йылолъёс  